CELEX: 62020TN0678
Language: fi
Date: 2020-11-12 00:00:00
Title: Asia T-678/20: Kanne 12.11.2020 – Solar Electric ym. v. komissio

8.2.2021   
            
            
               FI
            
            
               Euroopan unionin virallinen lehti
            
            
               C 44/49
            
         
      Kanne 12.11.2020 – Solar Electric ym. v. komissio
      (Asia T-678/20)
      (2021/C 44/72)
      Oikeudenkäyntikieli: ranska
      
         Asianosaiset
      
      
         Kantajat: Solar Electric Holding (Le Lamentin, Ranska), Solar Electric Guyane (Le Lamentin), Solar Electric Martinique (Le Lamentin), Société de production d’énergies renouvelables (Le Lamentin) (edustaja: asianajaja S. Manna)
      
         Vastaaja: Euroopan komissio
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  kumoaa 3.9.2020 päivätyn komission päätöksen SA.40349 (2020/MI3) B2/AD/MKL/D*2020/101866, jolla on hylätty kantajien 20.6.2020 päivätty kantelu valtiontuista, jotka Ranskan valtio on maksanut aurinkosähkön tuottajille 10.7.2006 sekä 12.1. ja 31.8.2010 annettujen tariffipäätösten nojalla, sillä perusteella, että
                  
                              —
                           
                           
                              kantajilla on asetuksen (EU) 2015/1589 24 artiklan 2 kohdan nojalla oikeus tehdä komissiolle kantelu sääntöjenvastaisista tuista
                           
                        
                              —
                           
                           
                              komissio on asetuksen (EU) 2015/1589 12 artiklan 1 kohdan nojalla velvollinen aloittamaan viipymättä alustavan tutkintavaiheen kustakin sääntöjenvastaisia tukia koskevasta kantelusta
                           
                        
                              —
                           
                           
                              komissio on velvollinen varmistamaan EUT-sopimuksen valtiontukimääräysten soveltamisen eikä se saa syyllistyä laiminlyöntiin.
                           
                        
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalainen päätös on virheellinen siltä osin kuin siinä katsotaan, ettei kantajien tekemä kantelu kuulu Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) 2015/1589 (EUVL 2015, L 248, s. 9) 24 artiklan 2 kohdan soveltamisalaan. Kantajat ovat päinvastaista mieltä.
               
            
                  2)
               
               
                  Toinen kanneperuste, jonka mukaan komissio on tehnyt oikeudellisen virheen tulkitessaan asetuksen 2015/1589 12 artiklan 1 kohdan soveltamisalaa. Kantajat katsovat asemansa asianomaisena osapuolena riittävän siihen, että komissiolle syntyy velvollisuus aloittaa alustava tutkintavaihe ja tehdä niin välittömästi kustakin sääntöjenvastaisia tukia koskevasta kantelusta kyseisen säännöksen mukaisesti.
               
            
                  3)
               
               
                  Kolmas kanneperuste, jonka mukaan komissio on jättänyt noudattamatta SEUT 107, SEUT 108 ja SEUT 109 artiklaan sekä edellä mainittuun asetukseen 2015/1589 perustuvia velvollisuuksiaan. Kantajien mielestä komissio on velvollinen varmistamaan EUT-sopimuksen valtiontukimääräysten soveltamisen eikä se saa syyllistyä laiminlyöntiin sääntöjenvastaisista tuista tehdyn kantelun tutkinnassa.